Uznesenie Krajského súdu Nitra sp. zn. 9Co/159/2014 z 11. 2. 2015
Uznesenie Krajského súdu Nitra z 11. februára 2015, sp. zn. 9Co/159/2014, ECLI:SK:KSNR:2015:4207201622.3
Súd: Krajský súd Nitra
Spisová značka: 9Co/159/2014
ECLI: ECLI:SK:KSNR:2015:4207201622.3
Dátum vydania: 11. 2. 2015
Forma: Uznesenie
Oblasť práva: Občianske právo
Text rozhodnutia
Súd: Krajský súd Nitra Spisová značka: 9Co/159/2014 Identifikačné číslo súdneho spisu: 4207201622 Dátum vydania rozhodnutia: 12. 02. 2015 Meno a priezvisko sudcu, VSÚ: Mgr. Ingrid Vallová ECLI: ECLI:SK:KSNR:2015:4207201622.3 Uznesenie Krajský súd v Nitre v právnej veci navrhovateľa: Rímskokatolická cirkev Trnavská arcidiecéza, Trnava, Hollého 10, IČO: 00 419 702, zast. MAPLE & FISH s. r. o. so sídlom v Bratislave, Rajská 15/A, proti odporcovi: Slovenský pozemkový fond, Bratislava, Búdkova 36, IČO: 17 335 345, za účasti vedľajšieho účastníka na strane odporcu: Slovenský vodohospodársky podnik, š. p., Banská Štiavnica, Radničné námestie 8, IČO: 36 022 047, o vydanie nehnuteľností, o odvolaní navrhovateľa a o odvolaní odporcu proti rozsudku Okresného súdu Komárno zo dňa 22. novembra 2013 č. k. 6C/31/2007-643, takto r o z h o d o l : Odvolací súd p r i p ú š ť a späťvzatie návrhu týkajúce sa vydania a navrátenia vlastníckeho práva k nehnuteľnosti nachádzajúcej sa v kat. úz. G., vedenej v katastri nehnuteľností pre kat. úz. G. na LV č. XXXX, registra "E" ako parc. č. 4065 - trvalé trávnaté porasty o výmere 3787 m2, rozsudok súdu prvého stupňa v tejto časti z r u š u j e a konanie z a s t a v u j e . Rozsudok súdu prvého stupňa v napadnutej zamietajúcej časti týkajúcej sa vydania a navrátenia vlastníckeho práva k nehnuteľnostiam nachádzajúcim sa v kat. úz. G., vedených v katastri nehnuteľností pre kat. úz. G. na LV č. XXXX, registra "E" ako parc. č. 2154 a 2166/4 z r u š u j e a vec mu vracia na ďalšie konanie. o d ô v o d n e n i e : Napadnutým rozsudkom súd prvého stupňa uložil odporcovi povinnosť vydať a navrátiť vlastnícke právo navrhovateľovi k nehnuteľnostiam nachádzajúcim sa v k. ú. G., vedeným v katastri nehnuteľností pre kat. úz. G. na LV č. XXXX ako parcely registra „E“, a to: parc. č. 2146 - trvalé trávne porasty o výmere 24321 m2, parc. č. 2166/2 - záhrady o výmere 486 m2, parc. č. 2166/3 - vinice o výmere 317 m2, parc. č. 2166/5 - záhrady o výmere 95 m2, parc. č. 2166/7 - záhrady o výmere 29 m2, parc. č. 2166/8 - záhrady o výmere 29 m2, parc. č. 2166/9 - záhrady o výmere 97 m2, parc. č. 2166/10 - záhrady o výmere 91 m2, parc. č. 2166/11 - záhrady o výmere 72 m2, parc. č. 2166/12 - záhrady o výmere 83 m2, parc. č. 2166/17 - záhrady o výmere 388 m2, parc. č. 2166/18 - záhrady o výmere 914 m2, parc. č. 4065 - trvalé trávne porasty o výmere 3787 m2, parc. č. 4061/81 - orná pôda o výmere 3683 m2, do troch dní po právoplatnosti rozsudku. Súd konanie o vydanie nehnuteľností nachádzajúcich sa v kat. úz. G., vedených v katastri nehnuteľností pre kat. úz. G. na LV č. XXXX ako parcely registra „E“, a to parcela č. 2148 o výmere 791 m2, parc. č. 2151 o výmere 1316 m2, parc. č. 2155/3 o výmere 1977 m2 a parc. č. 2178 o výmere 20210 m2 a na vrátenie vlastníckeho práva k nim, zastavil. Ďalším výrokom súd prvého stupňa zastavil konanie o vydanie dokumentácie, ktorá prislúcha k sporným nehnuteľnostiam. Vo zvyšku súd návrh zamietol. O trovách konania rozhodol tak, že o týchto rozhodne po právoplatnosti rozhodnutia vo veci samej. Rozhodnutie odôvodnil s poukazom na ustanovenia § 1, § 2 ods. 1, 2, § 3 ods. 1 písm. c/, § 4 ods. 1, § 5 ods. 1, 2, 3 zákona č. 161/2005 Z. z. o navrátení vlastníctva k nehnuteľným veciam cirkvám a náboženským spoločnostiam a prechode vlastníctva k niektorým nehnuteľnostiam, § 2 ods. 1 zákona č. 220/2004 Z. z., § 96 ods. 1 OSP, ako i zistený skutkový stav. Uviedol, že vzhľadom na vyslovený právny názor odvolacieho súdu, v novom konaní súd vychádzal z toho, že navrhovateľ v zákonnej lehote zákonu zodpovedajúcim spôsobom vyzval odporcu na vydanie sporných nehnuteľností a na navrátenie vlastníckeho práva k nim. Súd potom len zisťoval, či ostatné zákonné podmienky vydania sporných nehnuteľností sú splnené. Navrhovateľ si výzvou zo dňa 8. februára 2006, doručenou odporcovi dňa 15. februára 2006, uplatnil svoj nárok do 30. apríla, teda v zákonom stanovenej lehote, a keďže medzi ním a odporcom k dohode o vydaní nehnuteľností nedošlo, svoje právo si v lehote 12 mesiacov od doručenia písomnej výzvy uplatnil na súde. Pokiaľ ide o právne nástupníctvo rímskokatolíckej cirkvi k nehnuteľnostiam, ktoré sú zapísané v pozemno-knižnej vložke č. 81 na zahraničné právne subjekty, v danom prípade na Ostrihomské rímskokatolícke arcibiskupstvo, ktoré sa nachádza na území SR, je zrejmé, že vlastníkom týchto nehnuteľností nebol navrhovateľ, ale bolo ním Ostrihomské rímskokatolícke arcibiskupstvo, teda cirkev nachádzajúca sa mimo územia SR. Podľa zmluvy Modus vivendy, uzatvorenej medzi Československou republikou a Svätou stolicou dňa 17. 12. 1927, ktorá nadobudla platnosť 02. 02. 1929 a ďalšími cirkevnými konštitúciami Praescriptonium sacricanti a Qui divino, bola zriadená samostatná slovenská provincia. Svätá stolica v súlade so zmluvou Modus vivendy rozhodla bez akýchkoľvek pochybností, že nehnuteľný a hnuteľný majetok na území Československej republiky, patriaci pôvodne Ostrihomskej arcidiecéze, pripadá Trnavskej apoštolskej administratúre, ktorá mala sídlo v Trnave, teda na území ČSR. Vláda Československej republiky toto rozhodnutie uznala pri rešpektovaní vnútorných predpisov rímskokatolíckej cirkvi. Svätá stolica teda územne zladila hranice diecéz so štátnymi hranicami a neponechala diecézam za sídla mimo územia Československej republiky žiadnu časť nehnuteľného alebo hnuteľného majetku nachádzajúceho sa na území Československa. Apoštolská konštitúcia Praescriptonium sacricanti a Qui divino sú v plnom súlade aj so základnou zmluvou Slovenskej republiky a Svätou stolicou z 24. 11. 2000, ako aj so zákonom č. 308/1991 Zb. o slobode náboženskej viery a postavení cirkví a náboženských spoločností, ktorý priznáva právnu subjektivitu všetkým cirkvám a náboženským spoločnostiam registrovaným štátom. Vzhľadom na dostupné právne normy, dokumenty, je nesporné, že Rímskokatolícka cirkev so sídlom na Slovensku, na základe právneho nástupníctva je vlastníkom všetkých nehnuteľností , pôvodne zapísaných v pozemkových knihách na zahraničné právne subjekty, teda aj na Ostrihomskú arcidiecézu. Vlastnícke právo však k uvedeným nehnuteľnostiam nemohla vykonávať, lebo na tieto pozemky bola štátom uvalená dočasná správa a následne ich štát odňal cirkvi niektorým zo spôsobov uvedených v § 3 zákona č. 161/2005 Z. z. Vzhľadom na uvedené skutočnosti je nepochybné, že v období rozhodujúcom na uplatnenie nárokov podľa citovaného zákona bola Rímskokatolícka cirkev so sídlom na Slovensku na základe právneho nástupníctva podľa územného princípu vlastníkom všetkých nehnuteľností pôvodne zapísaných v pozemkových knihách na zahraničné právne subjekty, v danom prípade na Ostrihomskú arcidiecézu. Na základe týchto skutočností súd uzavrel, že navrhovateľ je osobou s právnou subjektivitou a oprávnenou osobou v zmysle § 2 ods. 2 citovaného zákona. Takýto záver o právnom nástupníctve navrhovateľa je v súlade s judikatúrou NS SR. Podľa zápisu pod bodom B 13 je vyznačený prechod vlastníckeho práva na Československý štát - štátny majetok národný podnik v Bajči v celosti, a to na základe č. d. 142/1955. V ďalšom súd zisťoval, či všetky sporné nehnuteľnosti majú charakter uvedený v ustanovení § 2 ods. 1 zákona č. 161/2005 Z. z., podľa ktorého vlastnícke právo sa vracia k nehnuteľným veciam, ktoré tvoria: a/ poľnohospodársku pôdu, b/ hospodárske budovy a iné stavby patriace k pôvodnej hospodárskej usadlosti, c/ lesný pôdny fond, hospodárske stavby a ostatné stavby súvisiace s ním, d/ podiely spoločnej nehnuteľnosti. Z výpisu z katastra nehnuteľností LV č. XXXX pre k. ú. G. vyplýva, že parcely č. 2148, 2151, 2154, 2166/4 sú vedené ako ostatné plochy. Takýto druh pozemku však nie je uvedený v ustanovení § 2 ods. 1 zákona č. 161/2005 Z. z. a nie je možné ho považovať ani za poľnohospodársku pôdu. Nie je preto zákonná možnosť domáhať sa ich vydania a to podľa tohto reštitučného zákona, preto súd v tejto časti návrh ako nedôvodný zamietol, v ostatnej časti (v ktorej návrh nebol vzatý späť) súd návrh považoval za dôvodný a vyhovel mu. V časti, v ktorej došlo k právne účinnému späťvzatiu návrhu, súd konanie vo veci zastavil podľa § 96 ods. 1 OSP. O trovách konania súd rozhodol v zmysle ustanovenia § 151 ods. 3 OSP tak, že o ich náhrade rozhodne po právoplatnosti rozhodnutia vo veci samej. Proti tomuto rozsudku, v jeho zamietajúcej časti týkajúcej sa vydania a navrátenia vlastníckeho práva k nehnuteľnostiam nachádzajúcim sa v kat. úz. G., vedených v katastri nehnuteľností pre kat. úz. G. na LV č. XXXX, registra „E“ ako parc. č. 2154 a 2166/4, podal v zákonnej lehote odvolanie navrhovateľ, domáhajúc sa ním jeho zmeny tak, že súd uloží odporcovi povinnosť vydať a navrátiť navrhovateľovi vlastnícke právo k nehnuteľnostiam v kat. úz. G., parcelám registra „E“, parc. č. 2154 - ostatné plochy o výmere 1068 m2 a parc. č. 2166/4 - ostatné plochy o výmere 94 m2. Uviedol, že súd prvého stupňa neúplne zistil skutkový stav veci, pretože nevykonal navrhnuté dôkazy, potrebné na zistenie rozhodujúcich skutočností, na základe vykonaných dôkazov dospel k nesprávnym skutkovým zisteniam a rozsudok vychádza z nesprávneho právneho posúdenia veci. Súd prvého stupňa dospel k nesprávnemu právnemu záveru o nemožnosti vydania parciel registra „E“, parc. č. 2154 - ostatné plochy o výmere 1068 m2 a parc. č. 2166/4 - ostatné plochy o výmere 94 m2, kat. úz. G.. Záver súdu prvého stupňa, že nevydané parcely nespĺňajú podmienku vydania podľa § 2 reštitučného zákona, považuje za svojvoľný, nedôvodný a v rozpore s účelom reštitučného zákona. Navyše, súd prvého stupňa v tejto časti rozsudok ani dostatočne neodôvodnil. Navrhovateľ ďalej poukázal na to, že záväzným údajom katastra nie je druh pozemku evidovaného ako parcela registra „E“. Naviac v konaní viackrát namietal, že rozhodujúcim nie je údaj v katastri nehnuteľností, ale reálny stav pozemkov. Napriek tejto skutočnosti, podkladom pre rozhodnutie súdu o zamietnutí časti návrhu bol iba údaj o druhu pozemku podľa registra „E“. Navrhovateľ vykonal dokazovanie a zistil, že parcela č. 2154 predstavuje poľnú cestu pri hrádzi a parcela č. 2166/4 je ornou pôdou. Pokiaľ ide o úpravu v reštitučnom zákone, ten v ustanovení § 6 stanovuje nehnuteľnosti, ku ktorým sa vlastníctvo nenavracia. Podľa názoru navrhovateľa ani jedna z nevydaných nehnuteľností nespadá do tam uvedených kategórií, a teda sú spôsobilé na vydanie. Zákonodarca úpravou v ustanovení § 2 ods. 1 písm. b/ reštitučného zákona mal záujem na tom, aby sa vydávali aj tie nehnuteľnosti, ktoré sú zastavané hospodárskou stavbou, alebo ktoré sú dôležité pre obhospodarovanie a využívanie okolitých poľnohospodárskych pozemkov. Nevydané nehnuteľnosti túto podmienku spĺňajú, keďže ide o pozemky potrebné pre zabezpečenie prístupu k okolitým nehnuteľnostiam. I v rozhodovacej praxi odvolacích súdov je jednotný názor v tom, že vydaniu nehnuteľností nebráni skutočnosť, že pozemok je v katastri nehnuteľností evidovaný ako zastavaná plocha alebo ostatné plochy. Rozhodujúcim kritériom je reálny stav nehnuteľnosti a to, či ide o pozemok, ktorý slúži poľnohospodárskej výrobe, alebo je pre ňu dôležitý. Úmyslom zákonodarcu prijatím zákona č. 161/2005 Z. z. nebolo zúžiť rozsah vydania, ale účelom zákona bolo umožnenie uplatnenia reštitučných nárokov, ktoré neboli uplatnené v zákonnej lehote podľa zákona č. 282/1993 Z. z. Preto nie je možné vykladať zákon zužujúco, ale naopak, treba ho chápať tak, že predmetom vydania má byť všetok majetok odňatý cirkvi v rozhodnom období, najmä ak tvoril pôvodnú hospodársku usadlosť. Podľa názoru navrhovateľa je rozsudok súdu prvého stupňa v časti, v ktorej nevyhovel žalobnému návrhu, v rozpore s účelom reštitučného zákona. Navyše, súd prvého stupňa v tejto časti rozsudok ani neodôvodnil, len skonštatoval, že ide o nehnuteľnosti vedené ako ostatná plocha, a preto nespĺňajú podmienky vydania podľa § 2 ods. 1 písm. b/ reštitučného zákona. Súd prvého stupňa sa vôbec nevysporiadal s argumentáciou navrhovateľa v tejto otázke, nevykonal žiadne dokazovanie za účelom zistenia reálneho stavu nevydaných nehnuteľností, či slúžia poľnohospodárskemu využitiu, a preto je rozsudok v tejto časti nepreskúmateľný a v rozpore s § 157 OSP. Rozsudok súdu prvého stupňa napadol v zákonnej lehote odvolaním odporca, a to v časti týkajúcej sa vydania a navrátenia vlastníckeho práva k nehnuteľnosti nachádzajúcej sa v kat. úz. G., vedenej v katastri nehnuteľností pre kat. úz. G. na LV č. XXXX registra "E" ako parc. č. 4065 - trvalé trávnaté porasty o výmere 3787 m2. V podanom odvolaní uviedol, že súd prvého stupňa neúplne zistil skutkový stav veci, pretože nevykonal navrhnuté dôkazy, potrebné na zistenie rozhodujúcich skutočností a na základe vykonaných dôkazov dospel k nesprávnym skutkovým zisteniam. Poukázal na to, že v rámci jeho ústneho prednesu na pojednávaní dňa 23. 09. 2011 upriamil pozornosť na skutočnosť, že pre zákonné prekážky a tiež rozpor s čl. 4 Ústavy SR nemožno rozhodnúť o vydaní nehnuteľností, ktoré sú vodnými plochami. Taktiež poukázal na nesúlad druhu pozemku požadovaných parciel zapísaných na LV č. XXXX v registri „E“ a registri „C“, konkrétne aj parcela č. 4065 evidovaná v registri „E“ ako trvalý trávny porast a v registri „C“ evidovaná ako vodná plocha. Záväzný údaj katastra nie je druh pozemku evidovaného ako parcela registra „E“, ale záväzný je aktuálny druh pozemku evidovaný v registri „C“. Odporca má za to, že vydanie a navrátenie vlastníckeho práva k nehnuteľnosti vedenej v katastri nehnuteľností pre kat. úz. G. LV č. XXXX ako parcela registra „E“ č. 4065 - trvalé trávne porasty o výmere 3787 m2 je v rozpore s ustanovením § 2 ods. 1 písm. a/ zákona č. 161/2005 Z. z., podľa ktorého právo na navrátenie vlastníctva možno uplatniť len k nehnuteľným veciam, ktoré tvoria poľnohospodársku pôdu, pričom z predložených dokladov preukazuje, že sa jedná o nehnuteľnosť označenú ako druh pozemku vodné plochy. Vzhľadom na uvedené skutočnosti navrhol odvolaciemu súdu rozhodnutie súdu prvého stupňa vo vzťahu k nehnuteľnosti vedenej v katastri nehnuteľností pre kat. úz. G. LV č. XXXX ako parcela registra „E“ č. 4065 - trvalé trávne porasty o výmere 3787 m2 zmeniť a návrh navrhovateľa na vydanie a navrátenie vlastníckeho práva k tejto nehnuteľnosti zamietnuť. Navrhovateľ písomným podaním zo dňa 27. 02. 2014, doručeným súdu prvého stupňa dňa 28. 02. 2014, zobral svoj návrh v časti týkajúcej sa vydania parcely č. 4065 späť a navrhol, aby odvolací súd v súlade s ustanovením § 208 OSP pripustil späťvzatie návrhu v tejto časti, rozsudok súdu prvého stupňa v časti týkajúcej sa vydania parcely č. 4065 zrušil a konanie v tejto časti zastavil. Odporca na výzvu odvolacieho súdu písomným podaním doručeným odvolaciemu súdu dňa 28. 11. 2014 uviedol, že s čiastočným späťvzatím návrhu navrhovateľa súhlasí. Krajský súd v Nitre ako súd odvolací (§ 10 ods. 1 OSP) preskúmal odvolaním napadnutý rozsudok súdu prvého stupňa v jeho zamietajúcej časti týkajúcej sa vydania a navrátenia vlastníckeho práva k nehnuteľnostiam nachádzajúcim sa v kat. úz. G., vedených v katastri nehnuteľností pre kat. úz. G. na LV č. XXXX, registra "E" ako parc. č. 2154 a 2166/4, postupom podľa § 212 ods. 1 OSP bez prejednania na nariadenom odvolacom pojednávaní (podľa § 214 ods. 2 OSP) a po jeho preskúmaní dospel k záveru, že súd prvého stupňa nedostatočne zistil skutkový stav veci a vec aj nedostatočne odôvodnil, preto odvolací súd napadnutý rozsudok súdu prvého stupňa v jeho zamietajúcej časti týkajúcej sa vydania a navrátenia vlastníckeho práva k nehnuteľnostiam nachádzajúcim sa v kat. úz. G. vedených v katastri nehnuteľností pre kat. úz. G. na LV č. XXXX registra "E" ako parc. č. 2154 a 2166/4, podľa § 221 ods. 1 písm. f) a h) OSP zrušil a vec mu vrátil na ďalšie konanie. Vzhľadom na skutočnosť, že navrhovateľ vzal späť návrh v časti týkajúcej sa vydania a navrátenia vlastníckeho práva k nehnuteľnosti nachádzajúcej sa v kat. úz. G., vedenej v katastri nehnuteľností pre kat. úz. G. na LV č. XXXX registra "E" ako parc. č. 4065 - trvalé trávnaté porasty o výmere 3787 m2 a to po tom, ako súd prvého stupňa rozhodol, ale jeho rozhodnutie nenadobudlo právoplatnosť, je potrebné vo vzťahu k parc. č. 4065 späťvzatie návrhu pripustiť, rozsudok súdu prvého stupňa v tejto časti zrušiť a konanie zastaviť. Podľa § 208 OSP, ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Pretože navrhovateľ po rozhodnutí súdu prvého stupňa do času, kým rozhodnutie nenadobudlo právoplatnosť, písomným podaním doručeným súdu prvého stupňa dňa 28. 02. 2014 (č. l. 703 - 704 spisu) vzal svoj žalobný návrh v časti týkajúcej sa vydania a navrátenia vlastníckeho práva k nehnuteľnosti nachádzajúcej sa v kat. úz. G., vedenej v katastri nehnuteľností pre kat. úz. G. na LV č. XXXX registra "E" ako parc. č. 4065 - trvalé trávnaté porasty o výmere 3787 m2 späť a žiadal konanie v tejto časti zastaviť, pričom odporca s čiastočným späťvzatím návrhu v zmysle ustanovenia § 208 OSP súhlasil, odvolací súd dospel k záveru, že sú splnené všetky podmienky na postup v zmysle ustanovenia § 208 OSP. Pre uvedené dôvody odvolací súd pripustil späťvzatie návrhu týkajúce sa vydania a navrátenia vlastníckeho práva k nehnuteľnosti nachádzajúcej sa v kat. úz. G., vedenej v katastri nehnuteľností pre kat. úz. G. na LV č. XXXX registra "E" ako parc. č. 4065 - trvalé trávnaté porasty o výmere 3787 m2, rozsudok súdu prvého stupňa v tejto časti zrušil a konanie zastavil. V odvolaním napadnutej zamietajúcej časti týkajúcej sa vydania a navrátenia vlastníckeho práva k nehnuteľnostiam nachádzajúcim sa v kat. úz. G., vedených v katastri nehnuteľností pre kat. úz. G. na LV č. XXXX registra "E" ako parc. č. 2154 a 2166/4, dospel odvolací súd k záveru, že odvolanie navrhovateľa je v tejto časti dôvodné a rozhodnutie súdu prvého stupňa je vo vzťahu k odvolaním napadnutej časti potrebné v zmysle ustanovenia § 221 ods. 1 písm. f/ a h/ OSP zrušiť a vec vrátiť súdu prvého stupňa na ďalšie konanie. V prejednávanej veci sa navrhovateľ (pôvodne označený ako Rímskokatolícka cirkev Bratislavsko- trnavská arcidiecéza) podaným návrhom domáhal vydania nehnuteľností špecifikovaných v návrhu, pôvodne vedených pre kat. úz. G. v PKV č. 81 ako parc. č. 2146, 2148, 2151, 2154, 2155/3, 2166/2, 2166/3, 2166/4, 2166/5, 2166/7, 2166/8, 2166/9, 2166/10, 2166/11, 2166/12, 2166/17, 2166/18, 2178, 4065, 4061/81, v súčasnosti zapísaných v katastri nehnuteľností na LV č. XXXX, kat. úz. G. ako parc. č. 2146 - trvalé trávne porasty vo výmere 24321 m2, parc. č. 2148 - ostatné plochy vo výmere 791 m2, parc. č. 2151 - ostatné plochy vo výmere 1316 m2, parc. č. 2154 - ostatné plochy vo výmere 1068 m2, parc. č. 2155/3 - orná pôda vo výmere 1977 m2, parc. č. 2166/2 - záhrady vo výmere 486 m2, parc. č. 2166/3 - vinice vo výmere 317 m2, parc. č. 2166/4 - ostatné plochy vo výmere 94 m2, parc. č. 2166/5 - záhrady vo výmere 95 m2, parc. č. 2166/7 - záhrady vo výmere 29 m2, parc. č. 2166/8 - záhrady vo výmere 29 m2, parc. č. 2166/9 - záhrady vo výmere 97 m2, parc. č. 2166/10 - záhrady vo výmere 91 m2, parc. č. 2166/11 - záhrady vo výmere 72 m2, parc. č. 2166/12 - záhrady vo výmere 83 m2, parc. č. 2166/17 - záhrady vo výmere 388 m2, parc. č. 2166/18 - záhrady vo výmere 914 m2, parc. č. 2178 - ostatné plochy vo výmere 20210 m2, parc. č. 4065 - trvalé trávne porasty vo výmere 3787 m2, parc. č. 4061/81 - orná pôda vo výmere 3683 m2, podľa zákona č. 161/2005 Z. z. o navrátení vlastníctva k nehnuteľným veciam cirkvám a náboženským spoločnostiam a prechode vlastníctva k niektorým nehnuteľnostiam. Podľa § 2 ods. 1 zákona č. 161/2005 Z. z. o navrátení vlastníctva k nehnuteľným veciam cirkvám a náboženským spoločnostiam a prechode vlastníctva k niektorým nehnuteľnostiam vlastnícke právo sa vracia k nehnuteľným veciam, ktoré tvoria a/ poľnohospodársku pôdu b/ hospodárske budovy a iné stavby patriace k pôvodnej hospodárskej usadlosti c/ lesný pôdny fond, hospodárske stavby a ostatné stavby súvisiace s ním d/ podiely spoločnej nehnuteľnosti. Podľa § 6 zákona č. 161/2005 Z. z. vlastníctvo sa nenavracia k a) pozemku, na ktorom bol po prevode alebo prechode do vlastníctva štátu zriadený cintorín, b) pozemku, ktorý bol po prechode alebo prevode do vlastníctva štátu zastavaný; ak bol pozemok zastavaný stavbou, ktorá slúži zariadeniam telesnej kultúry, zdravotníctva, kultúry, na poskytnutie služieb sociálnej starostlivosti alebo sociálnych služieb na pracovnú rehabilitáciu a zamestnávanie telesne postihnutých osôb a na školské účely, nemožno vydať ani priľahlé pozemky slúžiace na tieto účely, c) pozemku, na ktorom bola zriadená záhradková alebo chatová osada, d) pozemku, na ktorom sú telovýchovné a športové zariadenia, e) pozemku, ktorý slúži na účely obrany štátu, ťažbu vyhradených nerastov, chráneného areálu, národnej prírodnej pamiatky, chráneného krajinného prvku alebo ich ochranného pásma s tretím stupňom alebo štvrtým stupňom ochrany. Predmetom odvolacieho konania je zamietajúca časť návrhu navrhovateľa, a to vo vzťahu k nehnuteľnostiam nachádzajúcim sa v kat. úz. G., vedených v katastri nehnuteľností pre kat. úz. Martovce na LV č. XXXX registra "E" ako parc. č. 2154 a 2166/4 z dôvodu, že tieto sú vedené v katastri nehnuteľností podľa druhu pozemku ako ostatné plochy. Spornou v prejednávanej veci je teda skutočnosť, či je možné vydať pozemok, ktorý je ako druh pozemku zapísaný v katastri nehnuteľností ako ostatná plocha. V zmysle § 70 ods. 2 zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon), záväzným údajom katastra nehnuteľností nie je druh pozemku evidovaného ako parcela registra „E“, ale iba druh pozemku evidovaného ako parcela registra „C“. V súvislosti s už citovaným ustanovením § 2 ods. 1 zákona č. 161/2005 Z. z. možno vydať a navrátiť vlastnícke právo k nehnuteľnostiam, ktoré tvoria poľnohospodársku pôdu, hospodárske budovy a iné stavby špecifikované v texte zákona, lesný pôdny fond a stavby s ním súvisiace, tiež špecifikované v texte zákona. Na posúdenie toho, či tá-ktorá nehnuteľnosť je predmetom spôsobilým vydania v zmysle zákona č. 161/2005 Z. z. je potom rozhodujúci reálny stav predmetnej nehnuteľnosti, bez ohľadu na to, ako je spravovaná v katastri nehnuteľností ako parcela registra „E“, pričom v prípade, že nehnuteľnosť je aj reálne zastavaná stavbou, podstatným kritériom je charakter a účel tejto stavby, teda, či ide o pôvodnú hospodársku budovu alebo hospodársku stavbu patriacu k usadlosti, prípadne hospodársku a inú stavbu, ktorá súvisí s lesným pôdnym fondom. Zákon č. 161/2005 z. z nadväzuje na zákon č. 503/2003 Z. z o navrátení vlastníctva k pozemkom, priznávajúci reštitučné nároky fyzickým osobám, pričom oba právne predpisy majú porovnateľnú právnu úpravu. Účelom zákona č. 161/2005 Z. z. je poskytnúť rovnakú ochranu vlastníctva fyzickým osobám aj cirkvám a náboženským spoločnostiam. To znamená, že fyzické osoby a cirkvi majú rovnaké postavenie a má byť garantovaný rovnaký zákonný obsah a ochrana ich vlastníckych práv. Reštriktívnym výkladom zákona č. 161/2005 Z. z., nerešpektujúc jeho podstatu a zmysel, hrozí zásadné popretie účelu a významu reštitúcie. Nevydanie vlastníctva v zmysle § 6 zákona č. 161/2005 Z. z. sa týka v tomto ustanovení taxatívne vymenovaných typov pozemkov. Prekážkou nevydania pozemku nie je však druh pozemku ostatná plocha, resp. zastavaná plocha a nádvorie, ale to, či je pozemok zastavaný stavbou konkrétneho určenia. Je pritom potrebné vykladať obmedzujúce ustanovenia v prospech oprávnenej osoby, pretože v opačnom prípade by bol zákon č. 161/2005 Z. z. prísnejší ako zákon č. 503/2003 Z. z. o navrátení vlastníctva k pozemkom a došlo by tak k porušeniu ústavného princípu rovnosti účastníkov reštitučného nároku. V prejednávanej právnej veci súd prvého stupňa vykonal dokazovanie za účelom zistenia, či sú nehnuteľnosti, ktoré sú predmetom vydania (vrátane nehnuteľností, ktoré sú predmetom odvolacieho konania) zastavané stavbou. Zo správy Správy katastra Komárno, doručenej súdu prvého stupňa dňa 16. 01. 2012, vyplýva, že parc. č. 2166/4 - ostatná plocha o výmere 94 m2 je podľa identifikácie na katastrálnej mape evidovaná ako záhrada, bez evidovania ako zastavaná s objektom alebo stavbami. Parcela č. 2154 - ostatná plocha o výmere 1068 m2 je podľa identifikácie na katastrálnej mape evidovaná ako cesta, bez evidovania objektov alebo stavieb. Rovnako, Obecný úrad Martovce, správou zo dňa 24. 01. 2012, súdu prvého stupňa oznámil, že na parcelách č. 2154, č. 2166/4 (i ďalších parcelách, ktoré sú predmetom vydania) sa nenachádzajú žiadne stavby. Napriek uvedeným zisteniam, súd prvého stupňa návrh vo vzťahu k vydaniu a navráteniu vlastníctva navrhovateľa k parcelám č. 2166/4 a č. 2154 zamietol len s konštatovaním, že druh pozemku týchto nehnuteľností nie je uvedený v ustanovení § 2 ods. 1 zákona č. 161/2005 Z. z. a to bez toho, že by sa vysporiadal s dôkazom vykonaným za účelom zistenia, či sú prejednávané nehnuteľnosti zastavané, resp. vykonal i ďalšie dôkazy za účelom zistenia aktuálneho stavu nehnuteľností a ich využitia. S ohľadom na tieto skutočnosti, ako i na vyššie uvedené odôvodnenie odvolacieho súdu, je odvolací súd toho názoru, že závery súdu prvého stupňa o zamietnutí návrhu navrhovateľa vo vzťahu k parcelám č. 2154 a č. 2166/4 sú predčasné, keď súd prvého stupňa sa doposiaľ nevysporiadal so všetkými právne relevantnými skutočnosťami, potrebnými pre posúdenie návrhu navrhovateľa na vydanie týchto nehnuteľností s ohľadom na druh pozemku a to predovšetkým s tým, aký je reálny stav týchto nehnuteľností, akému účelu slúžia, keď tak, ako odvolací súd už vyššie uviedol, prekážkou vydania nehnuteľnosti nie je uvedený druh pozemku v katastri nehnuteľností, ale to, či je pozemok aj reálne zastavaný stavbou s konkrétnym určením. Už z doposiaľ vykonaného dokazovania je pritom zrejmé, že predmetné pozemky nie sú zastavané takými stavbami (pričom z doposiaľ vykonaného dokazovania vyplýva, že nie sú zastavané vôbec), ktoré by bránili vydaniu nehnuteľností v zmysle ustanovenia § 6 zákona č. 161/2005 Z. z. V tejto súvislosti odvolací súd ešte udáva, že podľa údajov navrhovateľa v podanom odvolaní je reálne parcela č. 2154 poľnou cestou a parcela č. 2166/4 ornou pôdou, čo v zásade korešponduje s pôvodným stavom označenia pozemkov v pozemno-knižnej vložke v čase ich odňatia pôvodnému vlastníkovi. Len okrajovo k uvedenému odvolací súd poznamenáva, že podľa prílohy 2 vyhlášky č. 79/1996 Z. z., ktorou sa vykonáva zákon o katastri nehnuteľností a o zápise vlastníckych a iných práv k nehnuteľnostiam poľné cesty mohli byť v katastri nehnuteľností zaradené iba do dvoch kategórií spôsobu využitia pozemku, a to druh pozemku zastavané plochy a nádvoria alebo druh pozemku ostatné plochy. Keďže súd prvého stupňa sa doposiaľ s vyššie uvedenými skutočnosťami riadne nevysporiadal a doposiaľ zistený skutkový stav veci neposkytuje spoľahlivý podklad na rozhodnutie o nároku navrhovateľa vo vzťahu k parcelám č. 2154 a č. 2166/4, s ohľadom na druh pozemku týchto nehnuteľností, odvolací súd dospel k záveru, že rozhodnutie súdu prvého stupňa je potrebné v tejto časti zrušiť a to v zmysle ustanovenia § 221 ods. 1 písm. h/ OSP. Okrem nedostatočne zisteného skutkového stavu veci je potrebné konštatovať, že rozhodnutie súdu prvého stupňa je v jeho zamietajúcej časti týkajúcej sa vydania a navrátenia vlastníckeho práva k nehnuteľnostiam nachádzajúcim sa v kat. úz. G., vedených v katastri nehnuteľností pre kat. úz. G. na LV č. XXXX registra "E" ako parc. č. 2154 a 2166/4 nedostatočne odôvodnené, čo má za následok jeho nepreskúmateľnosť. Podľa § 157 ods. 2 OSP v odôvodnení rozsudku súd uvedie, čoho sa navrhovateľ (žalobca) domáhal a z akých dôvodov, ako sa vo veci vyjadril odporca (žalovaný), prípadne iný účastník konania, stručne, jasne a výstižne vysvetlí, ktoré skutočnosti považuje za preukázané a ktoré nie, z ktorých dôkazov vychádzal a akými úvahami sa pri hodnotení dôkazov riadil, prečo nevykonal ďalšie navrhnuté dôkazy a ako vec právne posúdil. Súd dbá na to, aby odôvodnenie rozsudku bolo presvedčivé. Riadne odôvodnenie súdneho rozhodnutia, ako súčasť základného práva na súdnu a inú právnu ochranu vyžaduje, aby sa súd jasným, právne korektným a zrozumiteľným spôsobom vyrovnal so všetkými skutkovými a právnymi skutočnosťami, ktoré sú pre jeho rozhodnutie vo veci podstatné a právne významné ( Nález Ústavného súdu SR, sp. zn. I. ÚS 236/06). Odôvodnenie má obsahovať dostatok dôvodov a ich uvedenie má byť zrozumiteľné. Súd je povinný formulovať odôvodnenie spôsobom, ktorý zodpovedá základným pravidlám logického, jasného vyjadrovania a musí spĺňať základné gramatické, lexikálne a štylistické hľadiská. Odvolací súd po preskúmaní veci dospel k záveru, že rozhodnutie súdu prvého stupňa v odvolaním napadnutej časti nezodpovedá uvedeným požiadavkám kladeným na odôvodnenie rozhodnutia v zmysle ustanovenia § 157 ods. 2 OSP. Odôvodnenie rozhodnutia ako výklad myšlienkového postupu súdu o tom, ako dospel k príslušnému výroku rozhodnutia, má totiž spĺňať požiadavku, aby bol objektívnym, zrozumiteľným a presvedčivým, t.j. aby bolo z neho možné preskúmať správnosť postupu súdu a zároveň získať aj odpoveď na všetky podstatné argumentačné tvrdenia uplatnené účastníkmi konania, ako aj na právne a skutkovo relevantné otázky súvisiace s predmetom súdnej ochrany. Z odôvodnenia odvolaním napadnutej časti rozsudku je zrejmé, že súd prvého stupňa sa nedostatočne vysporiadal tak s výsledkami vykonaného dokazovania, ako ani dostatočne nezdôvodnil, prečo návrh navrhovateľa vo vzťahu k vydaniu a navráteniu vlastníctva parciel č. 2154 a 2166/4 považuje za nedôvodný a to i s ohľadom na to, že napriek opakovane prednesenej právnej argumentácii navrhovateľa o dôvodnosti jeho návrhu o i vo vzťahu k parcelám č. 2154 a 2166/4, v odôvodnení rozhodnutia súdu prvého stupňa na uvedenú argumentáciu nebola daná odpoveď. Takéto odôvodnenie rozsudku súdu prvého stupňa nezodpovedá požiadavke na riadne a presvedčivé odôvodnenie súdneho rozhodnutia. Keďže súdom prvého stupňa doposiaľ zistený skutkový stav nebol dostatočným podkladom pre spravodlivé rozhodnutie vo veci, pričom súčasne súd svoje rozhodnutie v odvolaním navrhovateľa napadnutej časti neodôvodnil tak, ako mu ukladá ust. § 157 ods. 2 OSP, čím odňal účastníkom možnosť konať pred súdom, odvolací súd rozsudok súdu prvého stupňa v napadnutej zamietajúcej časti týkajúcej sa vydania a navrátenia vlastníckeho práva k nehnuteľnostiam nachádzajúcim sa v kat. úz. G., vedených v katastri nehnuteľností pre kat. úz. G. na LV č. XXXX registra "E" ako parc. č. 2154 a 2166/4, podľa § 221 ods. 1 písm. f/, h/ OSP zrušil a v tejto časti vec vrátil súdu prvého stupňa na ďalšie konanie a nové rozhodnutie. Názorom odvolacieho súdu je súd prvého stupňa viazaný ( § 226 OSP) Toto rozhodnutie prijal odvolací senát Krajského súdu v Nitre pomerom hlasov 3 : 0. Poučenie: Proti tomuto rozhodnutiu nie je prípustné odvolanie.

Zdroj: KAUZIS.SK – https://www.kauzis.sk/judikatura/r/ECLI:SK:KSNR:2015:4207201622.3 (dáta aktuálne k 14. 11. 2026). Záväzné je znenie zverejnené súdom.




